ముంబయి : భారత క్రికెట్ జట్టు కెప్టెన్ విరాట్ కోహ్లీ, బాలీవుడ్ ప్రముఖ హీరోయిన్ అనుష్కశర్మల వివాహం ఇటలీలోని అత్యంత విలాసవంతమైన రిసార్టులో అంగరంగ వైభవంగా జరగడంతో ప్రపంచ వార్తల్లోకెక్కింది. పెళ్లి అనంతరం ఈ జంట ముంబయి నగరంలోని వర్లీ ప్రాంతంలో అరేబియా సముద్రానికి ఎదురుగా ఉన్న ఓంకార్ 1973 ప్రాజెక్టు పేరిట ఉన్న 70 అంతస్థుల అపార్టుమెంటులోని 35 వ అంతస్థులో ఉన్న అన్ని సౌకర్యాలున్న విలాసవంతమైన ఫ్లాటులో ఈ ప్రేమ జంట కొత్తగా కాపురం పెట్టనున్నారు. దీంతో కోహ్లీ, అనుష్కలు నివాసముండే ముంబయి భవనం సోషల్ మీడియాలో వైరల్ అయింది. 34 కోట్ల రూపాయలు వెచ్చించి కొన్న ఈ ఫ్లాటులో ఒక్కో గది వైశాల్యం 7,171 చదరపు అడుగులుంది. వీరింట్లో స్విమ్మింగ్ పూల్ తోపాటు పెంపుడు జంతువులకు స్నానం చేయించేందుకు ప్రత్యేకంగా ఓ గదిని కూడా నిర్మించారు. ఇండోర్ టెన్నిస్ కోర్టు, జిమ్ తోపాటు ఇంట్లోనే క్రికెట్ ఆడేందుకు వీలుగా నిర్మించారు. పెంపుడు జంతువుల కోసం ప్రత్యేకంగా ఈ ఇంట్లోనే క్లినిక్ ను కూడా నిర్మించారు. లండన్ నగరానికి చెందిన ఫాస్టర్స్ సంస్థ ఆర్కిటెక్ట్స్ చేసిన ఈ అందాల ఇంట్లోనే కోహ్లీ అనుష్కల కొత్త కాపురం ప్రారంభం కానుంది.  నాలుగున్నర ఎకరాల విస్తీర్ణంలో నిర్మించిన ఈ అపార్టుమెంటులో బెడ్ రూం నుంచి అరేబియా సముద్రాన్ని తిలకించవచ్చు. అందాల హరివిల్లులో అందాల జంట కాపురం చేయనుండటం విశేషం. ఈ అపార్టుమెంటులోని 29వ అంతస్థులో మరో క్రికెటర్ యువరాజ్ సింగ్ అతని భార్యతో నివాసముంటుండటం మరో విశేషం.
mumbai : bhaarata cricket jattu kepten virat kohli, balivud pramukha heroin anushkasarmala vivaham italeelooni atyanta vilaasavantamaina resartulo angaranga vaibhavangaa jaragadamtho prapancha vaartallokekkindi. pelli anantaram ee janta mumbai nagaramloni varli praantamlo arabia samudraaniki edurugaa unna onkaar 1973 praajektu paerita unna 70 antasthula apaartumentuloni 35 va antasthulo unna anni soukaryaalunna vilaasavantamaina flaatulo ee prema janta kottagaa kapuram pettanunnaaru. deentho kohli, anushkalu nivasamunde mumbai bhavanam soshal medialo vairal ayindi. 34 kotla roopaayalu vecchinchi konna ee flaatulo okko gadi vaisalyam 7,171 chadarapu adugulundi. veerintlo swimming pool thopaatu pempudu jantuvulaku snaanam cheyinchenduku pratyekamgaa oo gadini kuudaa nirminchaaru. indor tennis kortu, jim thopaatu intlone cricket aadenduku veelugaa nirminchaaru. pempudu jantuvula kosam pratyekamgaa ee intlone clinic nu kuudaa nirminchaaru. landan nagaraniki chendina fasters samstha architects chesina ee andaala intlone kohli anushkala kotta kapuram praarambham kaanundi.  nalugunnara ekaraala vistiirnamlo nirminchina ee apaartumentulo bed room nunchi arabia samudraanni tilakinchavacchu. andaala harivillulo andaala janta kapuram cheyanundatam visesham. ee apaartumentuloni 29va antasthulo maro cricketer yuvaraj sing athani bhaaryatho nivasamuntundatam maro visesham.